
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 22729/509 ( 1 ) 

«Διαδικασίες πιστοποίησης του Ελληνικού Οργανισμού 
Τυποποίησης Α.Ε.» (ΕΛΟΤ Α.Ε.). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α/85). 

β) Του Ν. 3 / 2/76 «Περί συστάσεως και λειτουργίας του 
Ελληνικού Οργανισμού Τυποποίησης (ΕΛΟΤ)» (ΦΕΚ 
166/Α/30.6.76), όπως τροποποιήθηκε με το άρθρο 22 
παρ.4 του Ν. 1682/87 (ΦΕΚ 14/Α/16.2.87). 

γ) Του Π.Δ. 155/1997 «Σύσταση και καταστατικό της Α¬ 
νώνυμης Εταιρείας «Ελληνικός Οργανισμός Τυποποίη¬ 
σης Α.Ε.» (ΦΕΚ 131/Α/25.6.97). 

δ) Του Π.Δ. 229/86 «Σύσταση και Οργάνωση Γ.Γ.Β.» ό¬ 
πως τροποποιήθηκε και συμπληρώθηκε από το Π.Δ. 
396/88 και το Π.Δ. 189/95 (ΦΕΚ99/Α/95). 

ε) Του Π.Δ. 27/1.2.96 (ΦΕΚ 19/Α/96) «Συγχώνευση των 
Υπουργείων Τουρισμού Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

2. Την 114/4.10.96 (ΦΕΚ 924/Β/96) Απόφαση του Πρω¬ 
θυπουργού και της Υπουργού Ανάπτυξης «περί ανάθεσης 


αρμοδιοτήτων στους Υφυπουργούς Ανάπτυξης Άννα Δια- 
μαντοπούλου και Μιχάλη Χρυσοχοίδη». 

3. Την ανάγκη εκσυγχρονισμού των δραστηριοτήτων πι¬ 
στοποίησης τις οποίες αναπτύσσει ο ΕΛΟΤ. 

4. Την ανάγκη προσαρμογής της Υπ. Απόφασης αρ. 
8316/1114/18.2.89 (ΦΕΚ 306/Β/27.4.89) «Διαδικασίες και 
συστήματα πιστοποίησης και διασφάλισης ποιότητας 
προϊόντων, υλικών, υπηρεσιών, διεργασιών και συστημά¬ 
των ποιότητας» στις σύγχρονες απαιτήσεις της πιστοποί¬ 
ησης σύμφωνα και α) με τα Ελληνικά Πρότυπα ΕΛΟΤ ΕΝ 
130 8402, ΕΛΟΤ ΕΝ 45011, ΕΛΟΤ ΕΝ 45012, ΕΛΟΤ ΕΝ 
45013 και ΕΛΟΤ ΕΝ 45020 και β) το πλαίσιο λειτουργίας 
των Οργανισμών Πιστοποίησης των χωρών της Ευρωπαϊ¬ 
κής Ένωσης και τις απαιτήσεις για τη διαπίστευσή τους. 

5. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη για τον Κρατικό Προϋπο¬ 
λογισμό, αποφασίζουμε 

Άρθρο 1 

1.0 ΕΛΟΤ εφαρμόζει διαδικασίες και συστήματα πιστο¬ 
ποίησης (π.χ. συστήματα πιστοποίησηςτου Διεθνούς Ορ¬ 
γανισμού Τυποποίησης -Ι30-) με σκοπό την απονομή ση¬ 
μάτων συμμόρφωσης και τη χορήγηση πιστοποιητικών 
συμμόρφωσης, τα οποία υποδηλώνουν τη συμμόρφωση 
προϊόντων, διεργασιών, δραστηριοτήτων, οργανισμών, 
συστημάτων, προσώπων, κλπ. με τις απαιτήσεις τυποποι- 
ητικών εγγράφων. 

2. Κατά την έννοια της παρούσας Υπ. Απόφασης : 
Πιστοποίηση, καλείται η διαδικασία μέσω της οποίας έ¬ 
νας ανεξάρτητος οργανισμός παρέχει έγγραφη διαβε¬ 
βαίωση, ότι τα προϊόντα, διεργασίες, δραστηριότητες, 
οργανισμοί, συστήματα, πρόσωπα, κλπ. συμμορφώνο¬ 
νται με καθορισμένες απαιτήσεις. 

Συμμόρφωση, καλείται η εκπλήρωση (ικανοποίηση) κα¬ 
θορισμένων απαιτήσεων από προϊόντα, διεργασίες, δρα¬ 
στηριότητες, οργανισμούς, συστήματα, πρόσωπα, κλπ.. 

Πιστοποιητικό συμμόρφωσης, καλείται το έγγραφοπου 
εκδίδεται σύμφωνα με τους κανόνες ενός συστήματος πι¬ 
στοποίησης, το οποίο υποδηλώνει ότι παρέχεται η απα¬ 
ραίτητη εμπιστοσύνη, ώστε επαρκώς προσδιορισμένα 
προϊόντα, διεργασίες, δραστηριότητες, οργανισμοί, συ¬ 
στήματα, πρόσωπα, κλπ. να συμμορφώνονται με καθορι¬ 
σμένο τυποποιητικό έγγραφο. 

Σήμα συμμόρφωσης, καλείται το προστατευόμενο σή- 

μα, που απονέμεται σύμφωνα με τους κανόνες ενός συ¬ 
στήματος πιστοποίησης, το οποίο υποδηλώνει ότι παρέ¬ 
χεται η απαραίτητη εμπιστοσύνη, ώστε επαρκώς προσ¬ 
διορισμένα προϊόντα, διεργασίες, δραστηριότητες, ορ¬ 
γανισμοί, συστήματα, πρόσωπα, κλπ. συμμορφώνονται 
με καθορισμένο τυποποιητικό έγγραφο. 

Σύστημα πιστοποίησης, καλείται το σύστημα το οποίο 
έχει τους δικούς του κανόνες διαδικασιών και διαχείρισης 
για τη διεξαγωγή πιστοποίησης της συμμόρφωσης. 

Τυποποιητικό έγγραφο, καλείται το έγγραφο που δίνει 
κανόνες, κατευθυντήριες γραμμές ή χαρακτηριστικά για 
δραστηριότητες ή τα αποτελέσματα τους. Ο όρος τυπο- 
ποιητικό έγγραφο είναι ένας γενικός όρος που καλύπτει 
έγγραφα, όπως Πρότυπα, προδιαγραφές, κώδικες πρα¬ 
κτικής και κανονιστικά έγγραφα (π.χ. νομοθεσία). 

Προϊόν, καλείται το αποτέλεσμα δραστηριοτήτων ή 
διεργασιών, το οποίο μπορεί να είναι υλικό (π. χ. υλικά, ε¬ 
ξοπλισμός) ή άϋλα (π.χ. υπηρεσίες, λογισμικό, γνώσεις) ή 
συνδυασμός αυτών. 

3. Τα σήματα συμμόρφωσης της προηγουμένης παρα¬ 
γράφου τα οποία απονέμονται από τον ΕΛΟΤ με βάση τις 
απαιτήσεις των Ελληνικών Προτύπων, των Ευρωπαϊκών 
Προτύπων (ΕΝ), των Πειραματικών Ευρωπαϊκών Προτύ¬ 
πων (ΕΝν) και των Εγγράφων Εναρμόνισης (Ηϋ) της Ευ¬ 
ρωπαϊκής Επιτροπής Τυποποίησης (ΟΕΝ) και της Ευρω¬ 
παϊκής Επιτροπής Ηλεκτροτεχνικής Τυποποίησης (ΟΕΝ- 
ΕΙΕΟ), καθώς και των Ευρωπαϊκών Τηλεπικοινωνιακών 
Προτύπων (ΕΤδ),των Πειραματικών Ευρωπαϊκών Τηλεπι¬ 
κοινωνιακών Προτύπων (Ι-ΕΤ3) του Ευρωπαϊκού Ινστι¬ 
τούτου Τηλεπικοινωνιακών Προτύπων (ΕΤ5Ι), ονομάζο¬ 
νται Ελληνικά Σήματα Συμμόρφωσης. Τα Ελληνικά Σήμα¬ 
τα Συμμόρφωσης απονέμονται αποκλειστικά από τον 
ΕΛΟΤ. 

4. Οι διαδικασίες πιστοποίησης εφαρμόζονται κατά τις 
διατάξεις της παρούσας Υπ. Απόφασης, εφόσον ζητη¬ 
θούν από ενδιαφερόμενο νομικά ή φυσικά πρόσωπα. 

5. Εξαιρούνται του πεδίου εφαρμογής της παρούσας 
Υπ. Απόφασης, οι υποχρεωτικής εφαρμογής διαδικασίες 
ελέγχου και αξιολόγησης της συμμόρφωσης, οι οποίες α¬ 
νατίθενται από Δημόσιες Αρχές στον ΕΛΟΤ στα πλαίσια 
της εφαρμογής Κοινοτικής ή Εθνικής Νομοθεσίας (π.χ. 
σήμανση ΟΕ, πιστοποιητικά ελέγχου), οι οποίες και διέ- 
πονται από τις διατάξεις του Άρθρου 16 του Ν. 372/76 ό¬ 
πως τροποποιήθηκε από το Άρθρο 22 του Ν. 16832/87. 

Άρθρο 2 

1. Τα σήματα συμμόρφωσης απονέμονται και τα πιστο¬ 
ποιητικά συμμόρφωσης χορηγούνται, εφόσον διαπιστω¬ 
θεί από τον ΕΛΟΤ η συμμόρφωση συγκεκριμένων προϊό¬ 
ντων, διεργασιών, δραστηριοτήτων, οργανισμών, συστη¬ 
μάτων, προσώπων, κλπ. με τις απαιτήσεις καθορισμένων 
τυποποιητικών εγγράφων. 

2. Η σκοπιμότητα για την ανάπτυξη συγκεκριμένης δια¬ 
δικασίας πιστοποίησης, καθώς και η θέσπιση των αντι¬ 
στοίχων σημάτων συμμόρφωσης ή πιστοποιητικών συμ¬ 
μόρφωσης και οι συνδεόμενες μ’αυτήν ενέργειες (π.χ. έ¬ 
γκριση λογοτύπων σημάτων, κατάθεσή τους στις 
αρμόδιες Αρχές, προστασία και προβολή τους) αποφα- 
σίζεταιαπότονΔιευθύνονταΣύμβουλοτου ΕΛΟΤ, μετά α¬ 
πό εισήγηση της Διεύθυνσης Πιστοποίησης του ΕΛΟΤ και 
ενημέρωση του Συμβουλίου Πιστοποίησης. 

3. Ο έλεγχος της συμμόρφωσης γίνεται με μέριμνα και 


ευθύνη του ΕΛΟΤ και μπορεί να περιλαμβάνει μεταξύ άλ¬ 
λων, δειγματοληψίες, εργαστηριακές δοκιμές, ελέγχους, 
επιθεωρήσεις και αξιολογήσεις ή συνδυασμούς αυτών. 

Ο ενδιαφερόμενος πρέπει να αποδεχθεί όλες τις διαδι¬ 
κασίες και υποχρεώσεις που απορρέουν από την παρα¬ 
πάνω παράγραφο. 

4. Γιατη διενέργειατου ελέγχου συμμόρφωσης ο ΕΛΟΤ 
χρησιμοποιεί τα μέσα και το προσωπικό που διαθέτει. Ο 
ΕΛΟΤ μπορεί επίσης να χρησιμοποιείτο μέσα και το προ¬ 
σωπικό τρίτων, φυσικών ή νομικών προσώπων με τον όρο, 
ότι τα μέσα και οι υπηρεσίες που παρέχονται από τους 
τρίτους ικανοποιούν τις απαιτήσεις του ΕΛΟΤ, που μπο¬ 
ρεί να είναι αντίστοιχες με τις απαιτήσεις σχετικών τυπο- 
ποιητικών εγγράφων. Η χρησιμοποίησή τους εγκρίνεται 
απότονΔιευθύνοντα Σύμβουλο του ΕΛΟΤ μετά από εισή¬ 
γηση της Διεύθυνσης Πιστοποίησης του ΕΛΟΤ και ενημέ¬ 
ρωση του Συμβουλίου Πιστοποίησης. 

5. Για την υλοποίηση της απονομής σήματος και της χο¬ 
ρήγησής πιστοποιητικού συμμόρφωσης απαιτείται η υ¬ 
πογραφή σύμβασης μεταξύ του ΕΛΟΤ και του ενδιαφε¬ 
ρομένου. 

Στη σύμβαση αυτή ορίζονται με λεπτομέρεια οι υπο¬ 
χρεώσεις του δικαιούχου του σήματος ή πιστοποιητικού 
συμμόρφωσης καθώς και ο τρόπος χρησιμοποίησης των 
σημάτων και των πιστοποιητικών για να μην παραπλανά- 
ταιτο κοινό. 

6. Ο ΕΛΟΤ υποχρεούται να γνωστοποιεί στο καταναλω¬ 
τικό κοινό τα προϊόντα, διεργασίες, δραστηριότητες, ορ¬ 
γανισμούς, συστήματα, πρόσωπα, κλπ. στα οποία έχουν 
απονεμηθεί σήματα συμμόρφωσης ή χορηγηθεί πιστο¬ 
ποιητικά συμμόρφωσης και να ενημερώνει τους κατανα¬ 
λωτές για την ακριβή έννοια αυτών. 

7. Το Δ.Σ. του ΕΛΟΤ επιλαμβάνεται των θεμάτων, τα ο¬ 
ποία σχετίζονται με τη λήψη μέτρων σε περιπτώσεις προ¬ 
σβολής του κύρους ή παραπλανητικής χρήσης και εν γέ- 
νει χρησιμοποίησης των σημάτων συμμόρφωσης και των 
πιστοποιητικών συμμόρφωσης που απονέμονται ή χορη¬ 
γούνται σύμφωνα με τις διατάξεις της παρούσας Υπ. Α¬ 
πόφασης και της σχετικής συμβάσεως, καθώς και για θέ¬ 
ματα σχετικά με τον καθορισμό των οικονομικών όρων α¬ 
πονομής των σημάτων συμμόρφωσης και χορήγησης 
των πιστοποιητικών συμμόρφωσης. 

Άρθρο 3 

1. Για την υλοποίηση και την εφαρμογή των διαδικασιών 
πιστοποίησης, συστήνεται στον ΕΛΟΤ, Συμβούλιο Πιστο¬ 
ποίησης, το οποίο αποτελείται από ένδεκα μέλη. 

2. Το Συμβούλιο Πιστοποίησης συγκροτείται με απόφα¬ 
ση του ΔΣ του ΕΛΟΤ και απαρτίζεται από : 

α) Τον Διευθύνοντα Σύμβουλο του ΕΛΟΤ. 

β) Από δύο (2) εκπροσώπους του Υπουργείου Ανάπτυ¬ 
ξης και 

γ) Από οκτώ (8) μέλη, τα οποία εκπροσωπούν Δημόσιες 
Αρχές, νομικά πρόσωπα, συλλογικά όργανα ή ορίζονται 
ως φυσικά πρόσωπα λόγω ειδικής εμπειρίας ή κύρους. 

Η σύνθεση του Συμβουλίου Πιστοποίησης πρέπει να 
διασφαλίζει αμεροληψία αναφορικά με τη λήψη αποφά¬ 
σεων, καθώς και την κατά το δυνατόν ιδοσύναμη αντι¬ 
προσώπευση των ενδιαφερομένων μερών που σχετίζο¬ 
νται με τις διαδικασίες πιστοποίησης (επιχειρήσεις, κατα¬ 
ναλωτές, επιστήμονες, υποδομές κλπ), χωρίς σε κάθε 
περίπτωση κάποιο από τα συμμετέχοντα μέρη ή συμφέ¬ 
ροντα να κυριαρχεί ή δεσπόζει. 

3. Με απόφαση του Δ.Σ. του ΕΛΟΤ ορίζονται ο Πρόε¬ 
δρος και ο Αντιπρόεδρος του Συμβουλίου Πιστοποίησης 
καθώς και οι υπάλληλοι του ΕΛΟΤ, οι οποίοι εκτελούν 
χρέη γραμματέα και εισηγητή στο Συμβούλιο Πιστοποίη¬ 
σης. 

4. Ο Πρόεδρος και τα μέλη του Συμβουλίου Πιστοποίη¬ 
σης πρέπει να είναι πρόσωπα κύρους, ευρείας επιστημο¬ 
νικής κατάρτισης και να διαθέτουν γνώση ή εμπειρία σε 
επιχειρηματικές δραστηριότητες, θέματα καταναλωτή 
και θέματα σχετιζόμενα με τις δραστηριότητες και τους 
σκοπούς του ΕΛΟΤ. 

5. Η θητεία των μελών του Συμβουλίου Πιστοποίησης εί¬ 
ναι τριετής και μπορεί να ανανεώνεται. Με απόφαση του 
Διοικητικού Συμβουλίου του ΕΛΟΤ, είναι δυνατή η παύση 
της θητείας μέλους ή μελών του Συμβουλίου Πιστοποίη¬ 
σης για εύλογες αιτίες όπως, απουσίες από συνεδριά¬ 
σεις, καταδίκη για αξιόποινα αδικήματα που θίγουντο κύ¬ 
ρος του Συμβουλίου Πιστοποίησης, μεροληπτική τοποθέ¬ 
τηση σε θέματα που χειρίζεται το Συμβούλιο 
Πιστοποίησης, κοινοποίηση εμπιστευτικών συζητήσεων, 
παρακώλυση του έργου του Συμβουλίου Πιστοποίησης. 

Η αντικατάσταση του εκπροσώπου από τον φορέα που 
προέρχεται είναι στηνπερίπτωση αυτή υποχρεωτική, η δε 
θητεία του νέου μέλους διαρκεί για τον υπόλοιπο χρόνο 
της θητείας του μέλους που αντικαταστάθηκε. 

6. Το Συμβούλιο Πιστοποίησης ευρίσκεται σε απαρτία 
όταν παρίστανται επτά (7) τουλάχιστον μέλη του. Οι απο¬ 
φάσεις λαμβάνονται με πλειοψηφία των παρόντων μελών, 
ενώ σε περίπτωση ισοψηφίας υπερισχύει η ψήφος του 
Προέδρου. 

7. Το Συμβούλιο Πιστοποίησης: 

α) Εγκρίνει κατά περίπτωση τους Κανονισμούς Πιστο¬ 
ποίησης για την απονομή των σημάτων συμμόρφωσης 
και τη χορήγηση των πιστοποιητικών συμμόρφωσης, οι ο¬ 
ποίοι απαραιτήτως καθορίζουν τα προϊόντα, διεργασίες, 
δραστηριότητες, οργανισμούς, συστήματα, πρόσωπα, 
κλπ. στα οποία αναφέρονται οι αντίστοιχες δραστηριό¬ 
τητες πιστοποίησης, τα τυποποιητικά έγγραφα προς τα ο¬ 
ποία θα συμμορφώνονται, τα συστήματα πιστοποίησης 
τα οποία θα εφαρμόζονται καθώς και τις αντίστοιχες δια¬ 
δικασίες ελέγχου της συμμόρφωσης. 

β) Αποτελεί συμβουλευτικό προς τον ΕΛΟΤ όργανο για 
θέματα πολιτικής στην πιστοποίηση. 

γ) Αποφασίζει για την απονομή των σημάτων συμμόρ¬ 
φωσης και τη χορήγηση των πιστοποιητικών συμμόρφω¬ 
σης καθώς και για τη διακοπή της χρήσης αυτών. 

δ) Συγκροτεί Κλαδικές Επιτροπές Πιστοποίησης και Ει¬ 
δικές Επιτροπές Πιστοποίησης, αφ’ενός για την παροχή 
γνωμοδότησης σ' αυτό κατά την κρίση του και κατά περί¬ 
πτωση, αφ’ετέρου για τη λήψη αποφάσεων για τις οποίες 
τις εξουσιοδοτεί. Για το σκοπό αυτό το Συμβούλιο Πιστο¬ 
ποίησης κατόπιν εισηγήσεως της Διεύθυνσης Πιστοποίη¬ 
σης του ΕΛΟΤ δύναται να εκχωρήσει μέρος ή και το σύ¬ 
νολο των αρμοδιοτήτων του, οι οποίες περιγράφονται 
στο Άρθρο 3, παρ. 7 της παρούσας Υπουργικής Απόφα¬ 
σης σε Κλαδικές και/ή Ειδικές Επιτροπές Πιστοποίησης. 

Άρθρο 4 

1. Για την υποβοήθηση του έργου του Συμβουλίου Πι¬ 
στοποίησης, δύναται να συγκροτούνται με απόφαση του 
Συμβουλίου Πιστοποίησης Κλαδικές Επιτροπές Πιστο¬ 
ποίησης (Κ.Ε.Π.) για κλάδους ομοειδών προϊόντων, διερ¬ 
γασιών, δραστηριοτήτων, οργανισμών, συστημάτων, 


προσώπων, κλπ. ή Ειδικές Επιτροπές Πιστοποίησης 
(Ε.Ε.Π.) για ειδικές εφαρμογές των διαδικασιών πιστο¬ 
ποίησης. 

2. Μετις αποφάσεις συγκρότησης των Κ.Ε.Π. και Ε.Ε.Π 
ορίζονται το αντικείμενο των εργασιών τους, ο αριθμός 
των μελών τους, η σύνθεσή τους και τα προσόντα των με¬ 
λών, ο Πρόεδρος και ο αναπληρωτής του, τα θέματα α¬ 
παρτίας και τρόπου λήψης των αποφάσεων καθώς και ο 
ορισμός των προσώπων τα οποία εκτελούν χρέη γραμμα¬ 
τέα και εισηγητή. 

Οι απαιτήσεις αναφορικά με τη σύνθεση του Συμβουλί¬ 
ου Πιστοποίησης (Αρθρο 3, παρ. 2) ισχύουν και για τις 
Κ.Ε.Π. και Ε.Ε.Π. 

3. Η εν γένει λειτουργία και γραμματειακή υποστήριξη 
των ΚΕΠ και ΕΕΠ δύναται, με απόφαση του Συμβουλίου 
Πιστοποίησης κατόπιν εισηγήσεων της Δ/νσης Πιστοποί¬ 
ησης του ΕΛΟΤ, να ανατίθεται και σε νομικά πρόσωπα ε¬ 
κτός του ΕΛΟΤ, εφ’όσον ικανοποιούνται από αυτά συγκε¬ 
κριμένες απαιτήσεις που μπορεί να είναι αυτές που περι¬ 
λαμβάνονται σε σχετικά τυποποιητικά έγγραφα. 

Άρθρο 5 

Ο ΕΛΟΤ κατόπιν απόφασης του Διευθύνοντος Σύμβου¬ 
λου μετάαπόεισήγησητηςΔιεύθυνσης Πιστοποίησης και 
ενημέρωση του Συμβουλίου Πιστοποίησης δύναται να 
συνεργάζεται για την απονομή σημάτων συμμόρφωσης 
και τη χορήγηση πιστοποιητικών συμμόρφωσης με άλ¬ 
λους οργανισμούς πιστοποίησης της ημεδαπής ή της αλ¬ 
λοδαπής ή διεθνείς οργανισμούς. Επίσης ο ΕΛΟΤ δύνα- 
ται μετά σύμφωνη γνώμη του Συμβουλίου Πιστοποίησης 
να συνάπτει συμφωνίες αμοιβαίας αναγνώρισης σημά¬ 
των συμμόρφωσης και πιστοποιητικών συμμόρφωσης με 
άλλους οργανισμούς πιστοποίησης της ημεδαπής ή της 
αλλοδαπής ή διεθνείς οργανισμούς ή και να αναγνωρίζει 
σήματα συμμόρφωσης και πιστοποιητικά συμμόρφωσης 
ευρωπαϊκών ή διεθνών οργανισμών και δικτύων. 

Άρθρο 6 

1. Ο κάτοχος του σήματος συμμόρφωσης ή του πιστο¬ 
ποιητικού συμμόρφωσης είναι υπεύθυνος και υποχρεού- 
ται: 

α) Να εξασφαλίζει τη συμμόρφωση των προϊόντων, 
διεργασιών, δραστηριοτήτων, οργανισμών, συστημάτων, 
προσώπων, κλπ. για τις οποίες αυτά χορηγούνται ή απο- 
νέμονται αντιστοίχως, με τις απαιτήσεις των τυποποιητι- 
κών εγγράφων τα οποία έχουν καθοριστεί από το Συμ¬ 
βούλιο Πιστοποίησης ως βάση για την απονομή ή τη χο¬ 
ρήγησή τους. 

β) Να παρέχει στον ΕΛΟΤ κάθε διευκόλυνση για τη διε¬ 
νέργεια του σχετικού ελέγχου για τη διαπίστωση της τή¬ 
ρησης των όρων της σύμβασης, για την απονομή σημά¬ 
των συμμόρφωσης και τη χορήγηση πιστοποιητικών συμ¬ 
μόρφωσης. 

γ) Να καλύπτει τις δαπάνες της διαδικασίας απονομής 
σήματος συμμόρφωσης ή της χορηγήσεως πιστοποιητι¬ 
κού συμμόρφωσης και να διαθέτει αδάπανα στον ΕΛΟΤ 
τον απαιτούμενο αριθμό δειγμάτων ή ό,τι άλλο χρειάζεται 
για τη διενέργεια των ελέγχων συμμόρφωσης. 

δ) Να διακόπτει αμέσως κάθε χρήση σήματος συμμόρ¬ 
φωσης ή πιστοποιητικού συμμόρφωσης για το οποίο ο Ε¬ 
ΛΟΤ διαπίστωσε ότι τα προϊόντα, διεργασίες, δραστηριό¬ 
τητες, οργανισμοί, συστήματα, πρόσωπα, κλπ. στις ο¬ 
ποίες αναφέρεται δεν συμφωνούν με τις απαιτήσεις των 

τυποποιητικών εγγράφων, τα οποία χρησιμοποιήθηκαν 
ως βάση για την απονομή του ή τη χορήγησή του αντι- 
στοίχως. Επίσης πρέπει να διακόπτει και κάθε αναφορά 
σε αυτά. 

ε) Να καταβάλει στον ΕΛΟΤ, εντός των οριζόμενων από 
τη σχετική σύμβαση χρονικών ορίων, τις αποζημιώσεις, 
τις ποινικές ρήτρες, ή άλλες δαπάνες και να υλοποιεί τις 
αιτούμενες, με βάση τη σχετική σύμβαση και τις αποφά¬ 
σεις του ΕΛΟΤ, αναγκαίες τεχνικές προσαρμογές. 

2. Η ισχύς και το δικαίωμα χρήσεως των σημάτων συμ¬ 
μόρφωσης και των πιστοποιητικών συμμόρφωσης είναι 
διάρκειας μέχρι τριών (3) ετών και δύναται να ανανεώνε¬ 
ται. 

3. Σε περίπτωση αναθεωρήσεως ή τροποποιήσεως τυ- 
ποπαιητικών εγγρρφων τα οποία έχουν καθορισθεί για 
την απονομή σήματος συμμόρφωσης ή τη χορήγηση πι¬ 
στοποιητικού συμμόρφωσης, είναι δυνατή, κατόπιν απο- 
φάσεωςτου Συμβουλίου Πιστοποίησης του ΕΛΟΤ, η πα¬ 
ροχή μεταβατικής περιόδου στο δικαιούχο εντός της ο¬ 
ποίας υποχρεούται να προσαρμοσθεί. 

Άρθρο 7 

1. Κατά των αποφάσεων του ΕΛΟΤ για θέματα πιστο¬ 
ποίησης ο ενδιαφερόμενος δύναται να ασκήσει προσφυ¬ 
γή στον ΕΛΟΤ μέσα σ’ένα μήνα από την κοινοποίηση 
σ’αυτόν της σχετικής απόφασης. 

2. Για την προσφυγή αποφασίζει Τριμελής Διαιτητική Ε¬ 
πιτροπή που αποτελείται από το Γενικό Γραμματέα Βιο¬ 
μηχανίας του Υπουργείου Ανάπτυξης ή πρόσωπο οριζό¬ 
μενο από αυτόν ως Πρόεδρο, τον Πρόεδρο του Διοικητι¬ 
κού Συμβουλίου του ΕΛΟΤ και εκπρόσωπο του 
προσφεύγοντος. 

3. Η απόφαση εκδίδεται μέσα σε δύο μήνες από την η¬ 
μερομηνία υποβολής της προσφυγής και εφαρμόζεται υ¬ 
ποχρεωτικά από τα αντισυμβαλλόμενα μέρη. Μέχρι να εκ- 
δοθεί η ανωτέρω απόφαση ισχύει η απόφαση που έχει λη- 
φθεί από το Συμβούλιο Πιστοποίησης. 

Άρθρο 8 

1. Ο ΕΛΟΤ στην περίπτωση που ο δικαιούχος χρήσης 
σήματος συμμόρφωσης ή πιστοποιητικού συμμόρφω¬ 
σης τα χρησιμοποιήσει κατά παράβαση των διατάξεων 
της παρούσας Υπ. Απόφασης και της σχετικής συμβάσε- 
ως δύναται να ανακαλέσει την άδεια χρήσης των και να α¬ 
νακοινώσει το γεγονός αυτό στο κοινό με κάθε πρόσφο¬ 
ρο μέσο. 

2. Στον παραβάτη της προηγούμενηςπαραγράφου, κα¬ 
θώς και σε οποιονδήποτε χρησιμοποιεί σήμα συμμόρφω¬ 
σης ή επικαλείται πιστοποιητικό συμμόρφωσης απονεμό- 
μενο, χορηγούμενο ή αναγνωριζόμενο στα πλαίσια του 
Αρθρου 5 αντιστοίχως από τον ΕΛΟΤ, το οποίο όμως δεν 
του έχει απονεμηθεί ή χορηγηθεί από τον ΕΛΟΤ, είναι δυ¬ 
νατό, μετά από πρόταση του Δ.Σ. του ΕΛΟΤ, να επιβάλλε¬ 
ται με Αποφάσεις του Υπουργού Ανάπτυξης, ανάλογα με 
το αντικείμενο και τη σοβαρότητα της παραβάσεως, πρό¬ 
στιμο μέχρι ποσού δέκα εκατομμυρίων δρχ. (10.000.000) 
ή και προσωρινή ή ολική διακοπή της επιχειρηματικής 
δραστηριότητας, η οποία συνδέεται με τα πιστοποιούμε¬ 
να προϊόντα, διεργασίες, δραστηριότητες, οργανισμούς, 
συστήματα, πρόσωπα, κλπ., η άρση της αδείαςτου εισα- 
γωγέως ή εμπορικού αντιπροσώπου. Κριτήρια για την ε¬ 
πιβολή των ανωτέρω κυρώσεων είναι ιδίως το οικονομικό 
όφελος του παραβάτη, ο κίνδυνος για τη δημόσια υγεία 


και ασφάλεια, καθώς και η προσβολή του κύρους του θε¬ 
σμού του σήματος συμμόρφωσης και του πιστοποιητικού 
συμμόρφωσης. 

Το παραπάνω όριο των 10.000.000 δύναται να αναπρο¬ 
σαρμόζεται με Απόφαση του Υπουργού Ανάπτυξης. 

Τα πρόστιμα που επιβάλλονται κατά την παραπάνω δια¬ 
δικασία αποτελούν έκτακτους πόρους του ΕΛΟΤ, και κα¬ 
τατίθενται στον ειδικό λογαριασμό που τηρείται στην 
Τράπεζα της Ελλάδος. 

3. Με την παρούσα Απόφαση δεν θίγονται τα δικαιώμα¬ 
τα των καταναλωτών που απορρέουν από την κείμενη νο¬ 
μοθεσία. 

4. Το Δ.Σ. του ΕΛΟΤ δύναται με αποφάσεις του να ρυθ¬ 
μίζει θέματα τα οποία απορρέουν από την εφαρμογή της 
παρούσας Υπ. Απόφασης και τα οποία δεν καθορίζονται 
ρητώς μέσω αυτής. 

Άρθρο 9 

Από την έναρξη ισχύος της παρούσας καταργείται η ι¬ 
σχύς της Υπ. Απόφασης Αρ. 8316/1114/18.2.89 (ΦΕΚ 
306Β/27-4-89) καθώς και κάθε άλλη διάταξη η οποία α- 
ντίκειται στην παρούσα απόφαση. Από τη συγκρότηση σε 
σώμα του Συμβουλίου Πιστοποίησης σύμφωνα με τις δια¬ 
τάξεις της παρούσας, παύει η θητεία του υφιστάμενου 
Συμβουλίου Πιστοποίησης. 

Άρθρο 10 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 1998 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 

-♦- 

Αριθ. 10 772 ( 2 ) 

Τροποποίηση-συμπλήρωση του ισχύοντος τιμολογίου α¬ 
μοιβής των φορτ/τών λιμένα Ρεθύμνου . 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 
(ΑΊ63), 95/1993 (Α’40) και 372/1995 (Α'201). 

3. Την αριθ. 6/9-2-1998 πρόταση της Ε.Ρ.Φ.Λ. Ρεθύμνου 
που διατυπώθηκε στο αριθ. 6/1998 πρακτικό συνεδρία¬ 
σής της. 

4. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε 

Αποδεχόμαστε κατά ένα μέρος την αριθ. 6/9-2-1998 
πρόταση της Επιτροπής Ρύθμισης Φορτ/σεων Λιμένα 
(Ε.Ρ.Φ.Λ.) Ρεθύμνου και εγκρίνουμε την τροποποίηση και 
συμπλήρωση του ισχύοντος τιμολογίου αμοιβής των 
φορτοεκφορτωτών λιμένα Ρεθύμνου για τη φόρτωση ή 
εκφόρτωση ειδών και εμπορευμάτων, κατά τις εργάσιμες 
ημέρες και ώρες, ως ακολούθως: 

1η κλάση: Φορτία σε σάκους γενικά, φόρτωση 
ή εκφόρτωση με μπίγες, 

2η κλάση: Φορτία χύμα (δημητριακά κ.λ.π.): 
α. Με μπίγες, 

β. Με γερανό του πλοίου ή 
μηχανικά μεσάτου εργοδότη, 

3η κλάση: Χαρουπάλευρα: 
α. Με μπίγες, 

β. Με γερανό του πλοίου, ή μηχανι¬ 
κά μεσάτου εργοδότη, 

4η κλάση: Τσιμέντα: 

α. Σε σάκους: 

Με μπίγες, 

Με γερανό του πλοίου, ή μηχανικά μεσάτου 
εργοδότη, 

β. Σε παλέτες: 

Με μπίγες, 

Με γερανό του πλοίου ή μηχανικά μέσα του 
εργοδότη, 

γ. Με αναβατήρα του πλοίου, 
δ. Χύμα με αναρροφητήρα, 

5η κλάση: Βαρέλια, δοχεία ή δέματα, με μπίγες, 
6η κλάση: Κιβώτια, με μπίγες, 

7η κλάση: Τεμάχια, εκτός των ως άνω συ¬ 
σκευασμένα: 


κατάτόννο, δρχ. 1082 
κατάτόννο, δρχ. 762 
κατάτόννο,δρχ. 505 
κατάτόννο δρχ. 1.000 
κατάτόννο δρχ. 1.200 


κατάτόννο, δρχ. 1.203 

κατάτόννο, δρχ. 1.100 

κατάτόννο, δρχ. 700 

κατάτόννο,δρχ. 600 
κατάτόννο,δρχ. 550 
κατάτόννο, δρχ. 400 
κατάτόννο, δρχ. 1.089 
κατάτόννο, δρχ. 1.073 


α. Μέχρι και 150 κιλώντο κάθε ένα, 
β. Από 151 μέχρι και 600 κιλά, 
γ. Από 601 μέχρι και 1.000 κιλά, 
δ. Άνω των 1.000 κιλών με ιδιαίτε¬ 
ρη συμφωνία, ενώπιον της Λιμέ* 
νίκης Αρχής, εγκρινομένης υπό 
τηςΕ.Ρ.Φ.Λ. 

8η. κλάση: Γαιάνθρακες ή ξυλάνθρακες σε 
σάκους: 
α. Με μπίγες, 

β. Με γερανό του πλοίου, ή μηχα¬ 
νικά μέσα του εργοδότη, 

9η κλάση: Λιπάσματα: 

α. Σε σάκους, με μηχανικά μέσα 
του πλοίου ή του εργοδότη, 
β. Σε παλέτες, με μπίγες, 
γ. Σε παλέτες με γερανό του πλοί¬ 
ου ή μηχανικά μέσα του εργο¬ 
δότη, 

10η κλάση: Φορτία εύφλεκτα, εκρηκτικά, δη¬ 
λητηριώδη, χημικά, 

11η κλάση: Ζώα: 

α. Μικρόσωμα, ήτοι πρόβατα, 
αίγες, 

β. Μεγαλόσωμα, ήτοι χοίροι, βόες 
κ.λ,π. 

12η κλάση: Ξυλεία σε δέματα, 

13η κλάση: Βαρέλια ξύλινα, 

14η κλάση: Θηραϊκή γη χύμα, με γερανό του 
πλοίου με αρπάγη ή μηχανικά μέ¬ 
σα του εργοδότη, 

15η κλάση: ΠΕΤ ΚΟΚ (πυρινίδι), με γερανό 
του πλοίου ή μηχανικά μέσα του εργοδότη, 

16η Κλάση: Κιβώτια ή τελάρα (εκτός ιχθύων), 
Ιχθείς σε τελάρα, 

17η κλάση: Μπύρες και αναψυκτικά: 
α. Σε παλέτες με μπίγες, 
β. Με γερανό του πλοίου ή μηχα- 


κατάτόννο, δρχ. 1.073 
κατάτόννο, δρχ 1.262 
κατάτόννο, δρχ. 1.415 


κατάτόννο, δρχ. 1.115 
κατάτόννο,δρχ. 701 

κατάτόννο, δρχ. 1.203 
κατάτόννο, δρχ. 700 

κατάτόννο, δρχ. 600 
κατάτόννο, δρχ. 1.592 


κατά τεμάχιο, δρχ. 43 

κατά τεμάχιο, δρχ. 348 
κατάτόννο, δρχ. 850 
κατάτόννο, δρχ. 750 


κατάτόννο δρχ. 240 

κατά τόννο, δρχ. 240 
κατά τεμάχιο, δρχ. 43 
κατά τεμάχιο, δρχ. 100 

κατά παλέτα, δρχ. 700 


νικά μέσα του εργοδότη, 
γ. Με αναβατήρα του πλοίου, 

18η κλάση: Σιδηροσωλήνες, σιδηροδοκοί, 
σιδηρομπετόν σε κουλούρες, 
πλέγματα, σίδερα γενικά 
19η κλάση: Κέραμοι, τούβλα σε παλέτες: 
α. Με μπίγες, 

β. Με γερανό του πλοίου ή μηχα¬ 
νικά μέσα του εργοδότη 
γ. Με αναβατήρα του πλοίου, 

20η κλάση: Αυτοκίνητα τρακτέρ, με μηχανικά 
μέσα του πλοίου ή του εργοδότη: 
α. Μεγάλα, 
β. Μικρά. 

γ. Μοτοσυκλέτες, βέσπες,. 

21η κλάση: Στύλοι ξύλινοι: 

α. Μέχρι 6,5 μέτρων, 
β. Από 6,5 μέχρι 10 μέτρων 
γ. Από 10 μέτρα και άνω, 

22η κλάση: Έπιπλα, κλειδοκύμβαλα, 

23η κλάση: Μετάλλευμα με γερανό του 
πλοίου με αρπάγη ή μηχανικά 
μέσα του εργοδότη, 

24η κλάση: Μάρμαρα: 

α. Σε ογκόλιθους, 
β. Σε παλέτες, 

25η κλάση: Έλαια, κρασιά και ομοειδή, 
με μηχανικό αναρροφητήρα, 


κατά κιβώτιο, δρχ. 600 
κατά κιβώτιο, δρχ. 550 


κατάτόννο, δρχ. 760 

κατάτόννο, δρχ. 750 

κατάτόννο, δρχ. 700 
κατάτόννο,δρχ. 550 


κατά τεμάχιο, δρχ 4.406 
κατά τεμάχιο, δρχ 2.385 
κατά τεμάχιο, δρχ. 652 

κατά τεμάχιο, δρχ. 151 
κατά τεμάχιο, δρχ. 217 
κατά τεμάχιο, δρχ. 317 
κατά κυβικό, δρχ. 677 


κατάτόννο,δρχ. 701 

κατάτόννο, δρχ. 800 
κατάτόννο, δρχ. 750 

κατάτόννο, δρχ. 400 


Κάθε προηγούμενη διάταξη που ρυθμίζει διαφορετικά 
το ίδιο θέμα παύει να ισχύει. 

Κανονιστικές διατάξεις του ισχύοντος τιμολογίου και οι 
διατάξεις περί προσαυξήσεών του με τις υπέρ τρίτων ερ- 
γοδοτικές εισφορές, για συνδικαλιστική εισφορά και ι¬ 
διωτική ασφάλιση ως και υπέρΔ.Ε.Φ, Λ.Α.Φ, Λ.Ε.Γ, εφαρ¬ 
μόζονται στις ρυθμίσεις της παρούσας απόφασης. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 


Αθήνα, 24 Ιουνίου 1998 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤ. ΠΑΠΑΪΩΑΝΝΟΥ ΣΤ. ΣΟΥΜΑΚΗΣ 


-♦- 

Αριθ. 11 048 ( 3 ) 

Τροποποίηση-συμπλήρωση του ισχύοντος τιμολογίου α¬ 
μοιβής των φορτ/τών λιμένων Ν. Λέσβου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και το υ 
άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 
(ΑΊ63), 95/1993 (Α’40) και 372/1995 (Α’201). 

3. Τις αριθ 949/25-2-98 και 950/17-3-98 προτάσεις της 
Ε.Ρ.Φ.Λ. Μυτιλήνης που διατυπώθηκαν στα α- 
ριθ.949/1998 και 950/1998 πρακτικά συνεδρίασής της. 

4. Το γεγονός ότι, από τις διατάξεις αυτής της απόφα- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε 

I. Αποδεχόμαστε κατά ένα μέρος τις αριθ. 949/25-2- 
1998 και 950/17-3-1998 προτάσεις της Επιτροπής Ρύθμι¬ 
σης Φορτ/σεων Λιμένα (Ε.Ρ.Φ.Λ.) Μυτιλήνης και εγκρί¬ 
νουμε την τροποποίηση και συμπλήρωση του ισχύοντος 
τιμολογίου αμοιβής των φορτοεκφορτωτών λιμένων Ν. 
Λέσβου για τη φόρτωση ή εκφόρτωση ειδών και εμπο¬ 
ρευμάτων, ως ακολούθως: 

1. Η παράγραφος β’ της αριθ, 16805/29-6-1993 κοινής 
απόφασης των Υπουργών Εργασίας και Εμπορικής Ναυ¬ 
τιλίας συμπληρώνεται ως εξής: 

Μετά απάτη φράση «...λιμάνια Πλωμαρίου και Πέτρας» 
προστίθεται «και Λουτρών». 

2. Η περίπτωση ββ’ της παραγράφου γ’ του άρθρου 39 
του ισχύοντος κανονισμού εργασίας των φορτ/τών του λι¬ 
μένα Μυτιλήνης και λιμένων νήσου Λέσβου με την οποία 
μειώνεται το τιμολόγιο φορτοεκφορτώσεων στα λιμάνια 
Καλλονής, Πολυχνίτου και Πέτρας- Μολύβου κατά 20%, 
παύει να ισχύει. 

3. Το τιμολόγιο φορτ/σεων άλατος αλυκών Καλλονής 
και Πολυχνίτου καθορίζεται σε 149 δρχ. κατάτόννο. 

4. Στο τιμολόγιο των παραπάνω φορτ/τών ,στην κατη¬ 
γορία «Φορτία Ειδικής σημασίας» προστίθεται διάταξη 
ως εξής: 

«Φορτώσεις ογκολίθων για λιθορριπή, κατάτόννο δρχ. 80» 

5. Το ισχύον τιμολόγιο των ως άνω φορτ/των για τη 
φόρτωση ή εκφόρτωση τούβλων και ξυλείας αντικαθί¬ 
σταται ως εξής: 

«Τούβλα σε παλέτες, εκάστη δρχ. 1.000 

Ξυλεία: 

α. Σε δέματα, κατά Μ3 δρχ. 1374 

β. Κορμοί δένδρων και καυσόξυλα, κατά Μ3 δρχ. 968» 

Κανονιστικές διατάξεις του ισχύοντος τιμολογίου και οι 
διατάξεις περί προσαυξήσεών του με τις υπέρ τρίτων ερ- 
γοδοτικές εισφορές, για συνδικαλιστική εισφορά και ι¬ 
διωτική ασφάλιση ως και υπέρ Δ.Ε.Φ, Λ.Α.Φ, Λ.Ε.Γ, εφαρ¬ 
μόζονται στις ρυθμίσεις της παρούσας απόφασης. 

II. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουνίου 1998 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤ. ΠΑΠΑΪΩΑΝΝΟΥ ΣΤ. ΣΟΥΜΑΚΗΣ 

-φ- 

Αριθ. 11 628 (4) 

Τροποποίηση-συμπλήρωση του ισχύοντος τιμολογίου α¬ 
μοιβής των φορτ/τών λιμένα Ελευσίνας . 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου3του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 
(Α'163), 95/1993 (Α'40) και 372/1995 (Α'201). 

3. Την αριθ. 827/6-4-1998 πρόταση της Ε.Ρ.Φ.Λ. Ελευσί¬ 
νας που διατυπώθηκε στο αριθ. 827/1998 πρακτικό συνε¬ 
δρίασής της. 


4. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε 

I. Αποδεχόμαστε την αριθ. 827/6-4-1998 πρόταση της Ε¬ 
πιτροπής Ρύθμισης Φορτ/σεων Λιμένα (Ε.Ρ.Φ.Λ.) Ελευσί¬ 
νας και εγκρίνουμε την τροποποίηση και συμπλήρωση 
του ισχύοντος τιμολογίου αμοιβής των φορτοεκφορτω¬ 
τών λιμένα Ελευσίνας για τη φόρτωση ή εκφόρτωση ει¬ 
δών και εμπορευμάτων, ως ακολούθως: 

1. Το ισχύον τιμολόγιο του Κεφαλαίου Ε’-ΤΙΜΟΛΟΓΙΑ ε¬ 
φαρμόζεται εφεξής ως «Α’ΤΙΜΟΛΟΓΙΟΝ ΑΜΟΙΒΗΣ 
ΦΟΡΤ/ΤΩΝ ΛΙΜΕΝΑ ΕΛΕΥΣΙΝΑΣ ΑΝΕΥ ΧΡΗΣΕΩΣ ΜΗΧΑ¬ 
ΝΗΜΑΤΩΝ ΚΑΙ ΕΡΓΑΛΕΙΩΝ ΑΥΤΩΝ» 

2. Στην 4η κλάση «Φορτία σε δέματα» προστίθεται εδά- 
φιον: «γ’ Δημοσιογραφικό χαρτί, κατά τόννο, δρχ. 
404,10». 

3. Στην 7η κλάση «Σίδηρα - είδη εκ σιδήρου» προστίθε¬ 
ται εδάφιον: «ζ’ Μπιγέτα, κατάτόννο, δρχ. 636». 

4. Η τελευταία παράγραφος της 14ης κλάσης«Ιχθείς εις 
κιβώτια ή τελλάρα» αντικαθίσταται ως εξής: 

«Το εν λόγω τιμολόγιο καλύπτει εργασία με χρήση βα¬ 
ρούλκων, κουμάντο και προκυμαία». 

5. Στο τέλος του ισχύοντος τιμολογίου του Κεφαλαίου 
Ε', όπως διαμορφώνεται με την παρούσα απόφαση προ¬ 
στίθεται τιμολόγιο ως εξής: 

«ΒΎΙΜΟΛΟΓΙΟ ΑΜΟΙΒΗΣ ΦΟΡΤ/ΤΩΝ ΛΙΜΕΝΑ ΕΛΕΥΣΙ¬ 
ΝΑΣ ΜΕ ΧΡΗΣΗ ΜΗΧΑΝΗΜΑΤΩΝ ΚΑΙ ΕΡΓΑΛΕΙΩΝ ΤΩΝ 
ΦΟΡΤ/ΤΩΝ 

Το τιμολόγιο αμοιβής των φορτ/τών Λιμένα Ελευσίνας 
για τη φόρτωση ή εκφόρτωση ειδών και εμπορευμάτων 
κατά τις εργάσιμες ώρες και ημέρες από το κύτος των 
πλοίων στην προκυμαία και μέχρι αποστάσεως δέκα πέ¬ 
ντε (15) μέτρων ή και αντίστροφα, με χρήση μηχανικών 
μέσων και εργαλείων των φορτ/τών, ορίζεται επί μεικτού 
βάρους κατά τόννον ή άλλη μονάδα μέτρησης ως ακο¬ 
λούθως: 

1η κλάση - Φορτία σε σάκους: 
α. Φορτία σε σάκους γενικά, 
β. Σε περίπτωση φορτ/σης πατατόσπορου σε 
σάκους, δια φασκών το ανωτέρω τιμολόγιο 
προσαυξάνεται κατά ποσοστό 15%. 

2η κλάση Φορτία σε βαρέλια ή δοχεία: 
α. Διάφορα είδη μέχρι βάρους 100 χιλ/μων, 
β. Διάφορα είδη άνω των 100 χιλ/μων, 

3η κλάση-Φορτία σε δέματα κ.λ.π.: 
α. Φορτία σε δέματα, δέσμες, μπάλες καιχάρ- 
της ή χαρτόμαζα, 

β. Κόντρα πλακέ, νοβοπάν και πλακάτ σε δέ¬ 
ματα, 

γ. Δημοσιογραφικό χαρτί 
4η κλάση-Φορτία σε κιβώτια: 

Σε κιβώτια ανεξαρτήτως είδους και μέχρι βά¬ 
ρους 200 χιλ/μων, πληντων ειδικώς κατονο- 
μαζομένων, 

5η κλάση-φορτία υπέρβαρα: 

Σε κιβώτια, δέματα, τεμάχια άνω των 200 
χιλ/μων, 

6η κλάση-Σίδηρα είδη εκ σιδήρου: 
α. Ομοειδή φορτία σιδήρου,σε ράβδους, σι- 
δηρόφυλλα και σιδηρολαμαρίνες, 
β. Σιδηροταινίες (τσέρκια-ρόλλοι), 
γ. Παλαιοσίδηρα εν γένει, 


κατάτόννο, δρχ. 624 


κατά τόννο δρχ. 537,40 
κατά τόννο δρχ. 576 


κατάτόννο δρχ. 465 

κατάτόννο δρχ. 605 
κατάτόννο δρχ. 484 


κατάτόννο δρχ. 614,60 


κατάτόννο δρχ815,90 


κατάτόννο δρχ.770,60 
κατά τόννο δρχ. 681,50 
κατάτόννο δρχ. 783 

δ. Σίδηρα μπετόν, 
ε. Σιδηροσωλήνες 
στ. Μπιγέτα, 

7η κλάση-Φορτία ελαφρά και ογκώδη: 
α. Πίτυρον, πευκοφλιός, βελανίδιον, κώκ, κι¬ 
βώτια κενά, σάκοι κενοί εντός σάκων και όχι 
σε δέματα, τριφύλλιον χόρτον, άχυρον σε σά¬ 
κους ή χύδην, οστά διάφορα και όσα η 
Ε.Ρ.Φ.Λ.Ε. ήθελε καθορίσει με απόφασή της, 
β. Βελανίδιον χύδην, 

γ. Δέματα (κόλα) κενών κουτιών κονσερβο- 
ποιίας, βάρους μέχρι 10 χιλ/μων, 

8η κλάση -Ρυπαίνοντα φορτία: 

Τσιμέντα σε σάκους χάρτινους ή εξ ιούτης, 

9η κλάση -Φορτία εύφλεκτα, εκρηκτικά, Δη¬ 
λητηριώδη: 

Φιάλες υγραερίου πλήρεις, 

10η κλάση-Ξυλεία: 

α. Ξυλεία γενικώς πληντων κατωτέρω, 
β. Παρκέτα, 
γ. Κορμοί δένδρων, 

δ. Για την ταξινόμηση ή διαλογή ειδών ξυλεί¬ 
ας, κατόπιν αιτήσεως του φορτοπαραλήπτη, 
το αντίστοιχο τιμολόγιο καταβάλλεται αυξη¬ 
μένο κατά ποσοστό 100%. 
ε. Για εκφόρτωση των ανωτέρω ειδών από αυ¬ 
τοκινήτου στον τελωνειακό χώρο καταβάλλε¬ 
ται επί του βασικού τιμολογίου ποσοστό 50%. 
στ. Για τη φόρτωση ξυλείας έκτου τελωνεια¬ 
κού χώρου επί αυτοκινήτου, καταβάλλεται το 
100% του ισχύοντος τιμολογίου, πλην των 
κορμών δένδρων, δια την οποίαν καταβάλλε¬ 
ται το 50% του ισχύοντος τιμολογίου. 

11η κλάση -Οπωρικά φρούτα: 

α. Φρούτα και λαχανικά σε καφάσια ή τελλάρα 

βάρους έως 32χιλ'μων, 

β. Ομοίως άνω των 32 χιλ/υων, 

γ. Φρούτα και λαχανικά σε κοφίνια, 

δ. Καρπούζια, 

12η κλάση -Τηλεγραφικοί στύλοι: 
Τηλεγραφικοί στύλοι, 

13η κλάση: 

α. Κέραμοι, τούβλα κ.λ.π., 
β. Πυροσωλήνες και λοιπά παρόμοια είδη, 

14η κλάση -Βαρέλια κενά: 

α. Διαφόρων μεγεθών πληντων κατωτέρω, 

β. Σιδηρά μετά στεφάνης, 

γ. Ξύλινα,μπόμπες ,ημιμπόμπες, 

δ. Φιάλες υγραερίου κενές, 

15η κλάση -Μηχανήματα: 

Εκφόρτωση από πλοίο στην προκυμαία ή α¬ 
πευθείας επί χερσαίου μεταφορικού μέσου ή 
και αντιστρόφως δια των βαρούλκων του 
πλοίου: 

α. Συσκευασμένα σε κιβώτια, 
β. Γυμνά ή ημισυσκευασμένα, 

ΦΟΡΤΙΑ ΕΙΔΙΚΗΣ ΣΗΜΑΣΙΑΣ: 

α. Σταφίδα σε κιβώτια ή 1/4 σάκκα προς εξα¬ 
γωγή, 

Τ α 2/3 περιέρχονται στους φορτ/τές και το 1/3 

στοΚ.Α.Φ.Ε. 

β. Καυσόξυλα, 


κατάτόννοδρχ. 576,70 
κατά τόννο δρχ. 691,90 
κατάτόννο δρχ. 686 


κατάτόννοδρχ. 650,70 
κατάτόννοδρχ. 719 

έκαστον δρχ. 35,20 

κατάτόννο δρχ. 718 


κατάτόννοδρχ. 877,90 

κατά Μ3 δρχ. 489,60 
κατά Μ3 δρχ. 667,20 
κατά Μ3 δρχ. 635 


έκαστον δρχ. 22,80 
έκαστον δρχ. 25 
έκαστον δρχ. 55,50 
κατάτόννοδρχ. 908,40 

κατάτόννο δρχ. 582 

κατάτόννοδρχ. 447,30 
κατά τόννο 582 

έκαστον δρχ. 36,70 
έκαστον δρχ. 36,70 
έκαστον δρχ. 74,30 
έκαστον δρχ. 29,50 


κατά τόννο δρχ. 731,30 
κατάτόννοδρχ. 801,40 


κατά τόννο δρχ. 329,80 


κατάτόννο δρχ. 437,70 


ΦΟΡΤΙΑ ΠΡΟΟΡΙΣΜΟΥ ΕΞΩΤΕΡΙΚΟΥ: 

Νωπά οπωρικά, εσπεριδοειδή κ.λ.π.: Για τη φόρτωσή 
τους καταβάλλεται το εκάστοτε ισχύον τιμολόγιο ειδών 
της 11ης κλάσης μειωμένο κατά ποσοστό 10%. 

ΣΤΡΑΤΙΩΤΙΚΩΝ ΕΙΔΩΝ: Το ισχύον εκάστοτε τιμολόγιο 
μειωμένο κατά ποσοστό δέκα επί τοις εκατό (10%)». 

6. Τα τιμολόγια προσαυξάνονται με τις υπέρ τρίτων ερ- 
γοδοτικές εισφορές (Κ.Α.Φ.Λ, Λ.Π.Φ.Λ, Δ.Ε.Φ, Λ.Α.Φ, 
Λ.Ε.Γ, Ι.Κ.Α και Χαρτόσημο), δυνάμενα ομοίως να αυξη¬ 
θούν σύμφωνα με τις αποφάσεις α) των Υπουργών Εργα¬ 
σίας και Εμπορικής Ναυτιλίας αριθ. 11750/12-4-1991 
(Β'318), όπως τροποποιήθηκε με την αριθ. 14670/29-8- 
1991 (Β783) και αριθ. 15770/23-12-1993 (Β’961) και β) την 
αριθ.13959/3-12-1996 απόφασή μας (ΒΊ117). 

II. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουνίου 1998 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤ. ΠΑΠΑΪΩΑΝΝΟΥ ΣΤ. ΣΟΥΜΑΚΗΣ 


♦ 


Αριθ. 10 608 ( 5 ) 

Αναπροσαρμογή των ισχυόντων τιμολογίων αμοιβής των 
φορτ/τών, σημειωτών και ναυτικών πρακτόρων λιμέ¬ 
να Βόλου, έτους 1998. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 
(ΑΊ63), 95/1993 (Α’40) και 372/1995 (Α’201). 

3. Την αριθ.830/15 -1-1998 πρόταση της Ε.Ρ.Φ.Λ. Βό¬ 
λου, που διατυπώθηκε στο αριθ. 830/1998 πρακτικό συ¬ 
νεδρίασής της. 

4. Το γεγονός ότι η απόφαση αυτή δεν έχει αναδρομική 
ισχύ. 

Ότι από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Αποδεχόμαστε την αριθ. 830/15 -1 -1998 πρόταση 
της Επιτροπής Ρύθμισης Φορτ/σεων Λιμένα (Ε.Ρ.Φ.Λ.) 
Βόλου και εγκρίνουμε, για το έτος 1998, την αναπροσαρ¬ 
μογή των ισχυόντων τιμολογίων αμοιβής των φορτοεκ¬ 
φορτωτών, σημειωτών και ναυτικών πρακτόρων Λιμένα 
Βόλου, κατά ποσοστό 5%. 

Το ισχύον τιμολόγιο αμοιβής των ναυτικών πρακτόρων 
δεν έχει εφαρμογή στα πάσης φύσεως οχήματα που επι¬ 
βιβάζονται στα Ε/Γ-Ο/Γ πλοία. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουνίου 1998 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤ. ΠΑΠΑΪΩΑΝΝΟΥ ΣΤ. ΣΟΥΜΑΚΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 »> 

750 »> 

3.500 >■ 

1.500 - 

750 

250 >■ 

500 >■ 

150 >> 

500 >· 

12.500 ·> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























